2. ΠΡΟΕΔΡΙΚΟΝ ΔΙΑΤΑΓΜΑ της 4/18 Δεκ. 1925 (ΦΕΚ Α΄ 408) Περί συστάσεως Ναυτικού Νοσοκομείου εν Πειραιεί. ΄Εχοντες υπ’ όψει το από 9 Νοεμβρίου ε.έ. Δ/μα «περί αναγκαστικής απαλλοτριώσεως του εν Πειραιεί κτιρίου υπό τον τίτλον Ρωσσικόν Νοσοκομείον και χρησιμοποιήσεως αυτού ως Νοσοκομείου του Π.Ν.», έτι δε το από 15 Δεκ. 1925 Ν.Δ/μα «περί εκδόσεως Δ/των περί ων προβλέπουσιν οι Νόμ. ΓπΙ΄ και ΓπΘ΄», προτάσει του Ημετέρου επί των Ναυτικών Υπουργού, μετά γνωμοδότησιν του Αρχηγού του Γενικού Επιτελείου Ναυτικού, απεφασίσαμεν και διατάσσομεν: ΄Αρθρ.1.-Συνιστάται Ναυτικόν Νοσοκομείον εν Πειραιεί εν τω οικήματι όπου το τέως Ρωσσικόν Νοσοκομείον. ΄Αρθρ.2.-Εν τω Ν. Νοσοκομείω Πειραιώς νοσηλεύονται άπαντες οι εις το Π. Ναυτικόν υπηρετούντες αξιωματικοί, υπαξιωματικοί και ναύται και οι τούτοις εξομοιούμενοι ως και του κατά ξηράν στρατού. Επιτρέπεται η επί πληρωμή κανονιζομένη δι’ αποφάσεως του επί των Ναυτικών Υπουργού νοσηλεία εν αυτώ ανδρών του Εμπορικού Ναυτικού. Εφ’ όσον υπάρχει χώρος επιτρέπεται εκτάκτως η νοσηλεία και εις ιδιώτας επί πληρωμή κανονιζομένη υπό του επί των Ναυτικών Υπουργού, δια παθήσεις παθολογικάς ή χειρουργικάς χρηζούσας επειγουσών επεμβάσεων. «Επιτρέπεται η εις τα εξωτερικά ιατρεία του Ν. Ν. Πειραιώς ιατρική περίθαλψις των προσερχομένων απόρων ιδιωτών ασθενών επί πληρωμή οριζομένη εκάστοτε υπό του Υπουργού των Ναυτικών. Ο τρόπος της λειτουργίας των ως άνω ιατρείων κανονισθήσεται δι’ Υπουργικής αποφάσεως». Η εντός « » παράγραφος προσετέθη δια του Π.Δ. 31 Δεκ. 1925/8 Ιαν. 1926 (ΦΕΚ Α΄ 6). ΄Αρθρ.3.-Το ανώτερον και κατώτερον προσωπικόν του Ν. Νοσοκομείου Πειραιώς ως και ο Κανονισμός της εσωτερικής υπηρεσίας τούτου κανονισθήσεται (δια Δ/τος μετά γνωμοδότησιν του Γενικού Επιτελείου Ναυτικού). Δια του άρθρ. 25 Ν.Δ. 2387/1953 περί Υπουργείου Εθν. Αμύνης (τόμ. 36 σελ. 20) αντί Δ/τος εκδίδεται Υπουργική απόφασις. Προσωρινώς και μέχρις εκδόσεως του ανωτέρω Δ/τος θέλει ισχύει ο κανονισμός της εσωτερικής υπηρεσίας των Ναυτικών Νοσοκομείων, τοποθετείται δε το αναγκαίον προσωπικόν δια μεταθέσεως εκ των άλλων υπηρεσιών. 